[{"text_idx": "#000002", "text": "Byddem hefys yn hoffi cadw rhai cwcis i\u2019n helpu ni:"}, {"text_idx": "#000004", "text": "Derbyn cwcis angenrheidiol yn unig"}, {"text_idx": "#000007", "text": "Mae BookTrust Cymru, yr elusen ddarllen i blant, yn annog teuluoedd, ysgolion, a lleoliadau blynyddoedd cynnar ledled Cymru i ymuno ag amser Rhigwm Mawr Cymru fis Chwefror eleni."}, {"text_idx": "#000008", "text": "Bellach yn ei bumed flwyddyn, Amser Rhigwm Mawr Cymru yw\u2019r wythnos o ddathliad cenedlaethol i rannu rhigymau, cerddi, a chaneuon dwyieithog gyda phlant yn y blynyddoedd cynnar. Caiff ei ddarparu mewn partneriaeth a\u0302 llyfrgelloedd, ysgolion, meithrinfeydd a llawer o leoliadau eraill sy\u2019n cefnogi plant ledled Cymru. Gall teuluoedd ymuno yn yr hwyl gartref hefyd drwy fynd i wefan BookTrust Cymru, lle mae yna fideos unigryw gan awduron, beirdd a stori\u0308wyr, taflenni gweithgaredd i\u2019w lawrlwytho, cystadlaethau cyffrous a llawer mwy."}, {"text_idx": "#000009", "text": "Bydd mwy na 25,000 o blant rhwng 0-5 oed a thros 530 o leoliadau blynyddoedd cynnar yn cymryd rhan yn 2023 felly dyma fydd yr Amser Rhigwm Mawr Cymru mwyaf a gorau erioed!"}, {"text_idx": "#000010", "text": "Mae rhannu rhigymau a chaneuon yn weithgaredd hanfodol yn y blynyddoedd cynnar ac yn gallu helpu plant i ddatblygu eu sgiliau siarad a gwrando, yn ogystal a\u0302\u2019u helpu i gynnal sylw a chanolbwyntio. Gall ddatblygu eu sgiliau iaith a chyfathrebu, gan gynnwys rhoi hwb iddyn nhw yn eu blaen pan fyddan nhw\u2019n dechrau dysgu darllen. Gall hefyd fagu eu hyder i siarad, canu ac ymuno a\u0302 gweithgaredd."}, {"text_idx": "#000013", "text": "\u201cMae\u2019n hynod gyffrous gweld pumed flwyddyn y dathliad yma ledled Cymru, ar ffurf ca\u0302n a rhigwm, yn cyrraedd rhagor o blant, teuluoedd a lleoliadau\u2019r blynyddoedd cynnar nag erioed o\u2019r blaen. Wedi\u2019i ariannu gan Lywodraeth Cymru, mae Amser Rhigwm Mawr Cymru yn cefnogi ac yn annog teuluoedd ym mhob rhan o Gymru i gael hwyl wrth ganu, adrodd rhigymau a rhannu stori\u0308au. Mae cymryd rhan yn ffordd wych i gryfhau perthynas y plant ag iaith, hybu eu hyder a chefnogi eu camau cyntaf tuag at ddatblygu cariad gydol oes at ddarllen. Rydyn ni\u2019n ddiolchgar am gyfraniadau ein partneriaid, gan gynnwys ysgolion, llyfrgelloedd a lleoliadau\u2019r blynyddoedd cynnar, a fu\u2019n gweithio gyda ni i alluogi mwy na 25,000 o blant o bob rhan o Gymru i gymryd rhan yn y dathliadau\u2019r wythnos hon.\u201d"}, {"text_idx": "#000015", "text": "Bydd rhigwm hudolus newydd a gweithgarwch cysylltiedig gan y bardd a\u2019r awdur, Sarah King, yn ogystal a\u0302 fideos symudiadau a chynhesu wrth rigymu gan yr Actor a\u2019r Bardd, Rhiannon Oliver."}, {"text_idx": "#000016", "text": "\u201cMae odli\u2019n ffordd wych o archwilio hwyl a phw\u0302er iaith. Rwy\u2019n falch iawn fy mod yn helpu plant ledled Cymru i ddathlu Amser Rhigwm Mawr Cymru 2023!\u201d"}, {"text_idx": "#000017", "text": "I gael gwybod mwy ewch i wefan BookTrust Cymru neu dilynwch @BookTrustCymru ar Twitter a Facebook."}]